**P O Z V Á N K A**

Vážení členovia,

pozývame Vás na ONLINE SEMINAR prof. Ing. Zuzany Sternovej, PhD. a Ing. Aleny Ohradzanskej, ktorý bude venovaný téme:

**ENERGETICKÁ HOSPODÁRNOSŤ BUDOV A ZMENY ZAVÁDZANÉ V ROKU 2020**

**11. júna 2020 (štvrtok) od 09.30 - 11.30 hod.**

**Seminár bude vysielaný ONLINE. Link Vám zašleme na vašu e-mailovú adresu do 10. júna2020.**

Program:

9.30 – 10.00 **Novela zákona a vyhlášky v súvislosti so zmenami v európskych predpisoch**

**Ing. Alena Ohradzanská,** riaditeľka odboru stavebníctva, Ministerstvo dopravy a výstavby SR

V októbri 2019 bol prijatý zákon č. 378/2019 Z. z., ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých predpisov v znení neskorších predpisov a od 10. marca je účinná aj vyhláška č. 35/2020 Z. z. ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov v znení vyhlášky č. 324/2016 Z. z. Novela vyhlášky zohľadňuje terminologické zmeny vyplývajúce zo zákona č. 378/2019 Z. z. a zmeny vyvolané bežnou praxou. Najväčšie zmeny sú v prílohách vyhlášky a to najmä v odkazoch na novú generáciu technických noriem.

10.00 – 10.30 **Tepelná ochrana ako základ energetickej hospodárnosti budov**

**prof. Ing. Zuzana Sternová, PhD.,** riaditeľka Technického a skúšobného ústavu stavebného

V marci 2020 nadobudla platnosť vyhláška MDV SR č. 35/2020 Z. z. Platí teda novela vyhláška MDVRR SR 364/2012 Z. z. v znení neskorších predpisov (v znení vyhlášky MDVRR SR č. 324/2016 Z. z. a MDV č. 35/2020 Z. z.). S uvedeným všeobecne záväzným právnym predpisom súvisí aj konsolidované znenie STN 73 0540-1/Z1+Z2: 2019, ktoré nadobudlo platnosť 1. júla 2019. Predmetom prednášky budú podrobnosti o postupoch výpočtu energetickej hospodárnosti so zameraním na zabezpečenie ultranízkoenergetickej úrovne budov a budov s takmer nulovou potrebou energie.

10.30 – 11.30 **Diskusia**

**Svoju účasť prosíme potvrďte prostredníctvom** [**ONLINE PRIHLÁŠKY**](https://www.gform.sk/form/hbba0wg4-fac13602-809)

**Registračný poplatok:**

- člen SKSI - 0€

- nečlen SKSI - 80€ s DPH

Tešíme sa na Vašu účasť.

Slovenská komora stavebných inžinierov